เช็กเลย วันหยุดยาวช่วงเดือนเมษายน 2568

เดือนเมษายนในประเทศไทยไม่ได้เป็นเพียงแค่ช่วงเวลาของการเปลี่ยนแปลงฤดูกาลเท่านั้น แต่ยังเป็นเดือนที่เต็มไปด้วยเทศกาลและวันหยุดสำคัญที่ทำให้คนไทยได้มีโอกาสพักผ่อนและเฉลิมฉลองอย่างเต็มที่ ตั้งแต่ “วันจักรี (6 เม.ย.)” ที่รำลึกถึงราชวงศ์จักรี ไปจนถึง “เทศกาลสงกรานต์ (13-15 เม.ย.)” ที่เต็มไปด้วยความสนุกสนานและการสืบสานวัฒนธรรม บทความนี้จะพาทุกท่านไปสำรวจวันหยุดและเทศกาลสำคัญในเดือนเมษายน เพื่อเป็นข้อมูลพร้อมทั้งให้คำแนะนำสำหรับการวางแผนในการพักผ่อนและท่องเที่ยวในช่วงเวลานี้ครับ

วันหยุดเดือนเมษายน 2568 มีกี่วัน อะไรบ้าง

วันหยุดในเดือนเมษายนมีทั้งหมด 5 วัน ได้แก่

วันอาทิตย์ที่ 6 เมษายน ตรงกับวันจักรี หรือวันพระบาทสมเด็จพระพุทธยอดฟ้าจุฬาโลกมหาราช และวันที่ระลึกมหาจักรีบรมราชวงศ์

วันอาทิตย์ที่ 13 เมษายน ตรงกับวันสงกรานต์

วันจันทร์ที่ 14 เมษายน ตรงกับวันสงกรานต์

วันอังคารที่ 15 เมษายน ตรงกับวันสงกรานต์

วันพุธที่ 16 เมษายน ตรงกับวันชดเชยวันสงกรานต์ (เนื่องจากวันที่ 13 เมษายนตรงกับวันอาทิตย์)

วันสำคัญเดือนเมษายน 2568 มีอะไรบ้าง

วันที่ 1 เมษายน ตรงกับวันเลิกทาส, วันโกหก, วันข้าราชการพลเรือน และวันออมสินของไทย

วันที่ 2 เมษายน ตรงกับวันชัวร์ก่อนแชร์, วันคล้ายวันพระราชสมภพ กรมสมเด็จพระเทพรัตนฯ และวันอนุรักษ์มรดกไทย

วันที่ 4 เมษายน ตรงกับวันทุ่นระเบิดสากล และวันเช็งเม้ง

วันที่ 5 เมษายน ตรงกับวันคล้ายวันประสูติ ทูลกระหม่อมหญิงอุบลรัตนราชกัญญา สิริวัฒนาพรรณวดี

วันที่ 6 เมษายน ตรงกับวันกีฬาสากล และวันจักรี

วันที่ 7 เมษายน ตรงกับวันอนามัยโลก

วันที่ 9 เมษายน ตรงกับวันกองทัพอากาศ

วันที่ 12 เมษายน ตรงกับวันป่าชุมชนชายเลนไทย

วันที่ 13 เมษายน ตรงกับวันสงกรานต์ และวันผู้สูงอายุแห่งชาติ

วันที่ 14 เมษายน ตรงกับวันแบล็กเดย์, วันครอบครัวไทย, วันสงกรานต์

วันที่ 15 เมษายน ตรงกับวันสงกรานต์

วันที่ 18 เมษายน ตรงกับวันโบราณสถานสากล

วันที่ 20 เมษายน ตรงกับวันกัญชาโลก

วันที่ 22 เมษายน ตรงกับวันคุ้มครองโลก

วันที่ 23 เมษายน ตรงกับวันหนังสือและลิขสิทธิ์สากล

วันที่ 24 เมษายน ตรงกับวันเทศบาล

วันที่ 25 เมษายน ตรงกับวันมาลาเรียโลก และวันคล้ายวันสวรรคตสมเด็จพระนเรศวรมหาราช

วันที่ 26 เมษายน ตรงกับวันทรัพย์สินทางปัญญาโลก

วันที่ 28 เมษายน ตรงกับวันความปลอดภัยและอาชีวอนามัยสากล

วันที่ 29 เมษายน ตรงกับวันคล้ายวันประสูติ เจ้าฟ้าทีปังกรรัศมีโชติฯ และวันเต้นรำสากล

วันที่ 30 เมษายน ตรงกับวันชาไข่มุกแห่งชาติ และวันคุ้มครองผู้บริโภคไทย

วันหยุดเดือนเมษายน 2568 มีทั้งหมด 5 วัน แต่หากใครต้องการหยุดยาวเพิ่ม แนะนำให้ลาพักร้อน หรือลากิจเพิ่มในวันที่ 17-18 เมษายน จะทำให้มีวันหยุดยาวตั้งแต่ 12-20 เมษายน 2568 รวมทั้งหมด 9 วัน

เดือนเมษายนเป็นเดือนที่เต็มไปด้วยสีสันและความหลากหลายในประเทศไทย ไม่ว่าจะเป็นการร่วมพิธีรำลึกถึงประวัติศาสตร์ชาติไทยในวันจักรี หรือการสนุกสนานกับการเล่นน้ำในเทศกาลสงกรานต์ แต่ละวันหยุดและเทศกาลล้วนมีความสำคัญและเป็นเอกลักษณ์ที่สะท้อนถึงวัฒนธรรมและประเพณีอันดีงามของไทย การวางแผนการพักผ่อนในช่วงเดือนเมษายนจึงไม่เพียงแต่เป็นการให้รางวัลตัวเองด้วยการพักผ่อน แต่ยังเป็นการได้สัมผัสและเรียนรู้ถึงความงดงามของวัฒนธรรมไทยอีกด้วย หวังว่าบทความนี้จะเป็นประโยชน์ในการเตรียมตัวสำหรับวันหยุดในเดือนเมษายน และช่วยให้ทุกท่านมีช่วงเวลาที่น่าจดจำและมีความสุข

ก่อนเดินทางในช่วงหยุดยาวนี้ จะใกล้หรือไกลก็อย่าลืมมองหากประกันรถติดไว้กันนะครับ โดยแนะนำเป็นประกันรถ 2+ ที่เหมาะกับผู้ที่ใช้งานรถบ่อย ครอบคลุมในราคาเบี้ยที่ไม่สูงมากเท่ากับประชั้น 1 ตรวจสอบแผนประกัน