ทำไมคุณควรมีประกันชีวิต? 5 เหตุผลที่ไม่ควรมองข้าม

ในโลกที่ไม่แน่นอน การใช้ชีวิตของเราล้วนตั้งอยู่บนความเสี่ยงมากมายอยู่ตลอดเวลา ทำให้การวางแผนเพื่อความมั่นคงและรองรับความเสี่ยงเหล่านี้เป็นส่วนสำคัญ แม้หลายคนอาจมองข้ามความสำคัญของประกันชีวิตไป แต่ในความเป็นจริงแล้วประกันชีวิตสามารลดความเสี่ยงทางการเงินของคุณได้รอบด้านและแบ่งเบาภาระให้คนข้างหลังคุณ มาดูกันว่าเหตุผลสำคัญที่ทาง ANCInsurTech ยกมา 5 ประการที่ไม่ควรมองข้ามกับการมีประกันชีวิตนั้นมีอะไรบ้าง

1.เพื่อความสบายใจให้กับตัวเองและครอบครัว

นั้นคือจุดหลักที่หลายท่านเลือกตัดสินใจทำประกันชีวิต ส่วนมากล้วนต้องการความคุ้มครองที่เข้ามาแบ่งเบาค่าใช้จ่ายที่สำคัญกับอนาคตของครอบครัวและคนที่เรารักได้ เช่น ค่าศึกษาเล่าเรียน ค่าผ่อนภาระทรัพย์สิน หรือค่าใช้จ่ายภายในครอบครัวที่ตัวเราเองเป็นผู้รับผิดชอบหลักมาตลอด การมีประกันชีวิตจะช่วยให้ครอบครัวของเรายังคงมีเงินเพียงพอในการใช้จ่าย เพื่อให้พวกเขานำสิ่งเหล่านั้นมาใช้เพื่อก้าวต่อไปได้อย่างมั่นคงมากขึ้นแม้ในวันที่เราไม่อยู่แล้ว

2.ไว้ทำประกันอื่นๆ เสริมกับประกันชีวิต

หลายท่านอาจคิดถึงประกันสุขภาพและอุบัติเหตุมาเป็นปัจจัยหลัก เพราะค่ารักษาแต่ละครั้งนั้นสูงซึ่งการทำประกันอื่น ๆ ในรูปแบบของ “สัญญารอง” คู่กับประกันชีวิตที่เป็น “สัญญาหลัก” ก็เป็นอีกตัวเลือกหนึ่งที่ทำให้เราเข้าสามารถเข้าถึงได้ง่ายผ่านประกันชีวิต รวมถึงส่วนของประกันสุขภาพนั้นสามารถนำไปลดหย่อนภาษีได้ ทำให้การเลือกทำประกันชีวิตแนบกับสัญญาเพิ่มเติมต่างๆ นั้นเป็นที่นิยมสำหรับผู้เริ่มทำฉบับแรกเป็นอย่างมาก เพราะได้ทั้งความคุ้มครองและลดหย่อนภาษีไปในตัวนั้นเอง

3.การลดหย่อนภาษี

ต่อยอดจากข้อที่แล้ว หนึ่งให้เหตุผลที่หลายท่านเลือกทำประกันชีวิตเนื่องจากจำนวนการลดหย่อนจากประกันชีวิตมี จำนวนการลดหย่อนที่ค่อนข้างสูง ด้วยว่าการทำประกันชีวิตนั้นสามารถนำมาลดหย่อนได้สูงสุด 100,000 – 300,000 บาท โดยทั้งนี้ขึ้นอยู่กับแผนประกันภัยและเงื่อนไขจากกรมสรรพากรด้วยนะคะ
แผนประกันชีวิตที่ลดหย่อนภาษีได้ 100,000 บาท*

ประกันชีวิตตลอดชีพ

ประกันชีวิตสะสมทรัพย์

ประกันชีวิตลดหย่อนภาษี

ประกันชีวิตบำนาญ

ประกันชีวิตชั่วระยะเวลา

แผนประกันชีวิตที่ลดหย่อนภาษีได้ 300,000 บาท*

ประกันชีวิตบำนาญ (ที่มีเงินคืนหลังอายุ 60 ปีเป็นต้นไปเท่านั้น)

*เงื่อนไขเป็นไปตามที่กรมสรรพากรกำหนด

4.เป็นแหล่งเงินออมและการลงทุนในอนาคต

ประกันชีวิตบางประเภท มีหลายท่านมองเป็น “การทำเสมือนกับการออมเงินไปในตัว” เนื่องจากในบางตัวแผนและบางเงื่อนไขของแต่ละประเภท จะได้รับเงินคืนตามสัญญาที่กำหนดไว้ในกรมธรรม์พร้อมกับสิทธิในการนำแผนดังกล่าวไปใช้ลดหย่อนภาษีตามที่ได้กล่าวใว้ในเหตุผลก่อนหน้านี้
และเมื่อเรานำทั้งสามส่วนคือ สิทธิลดหย่อนภาษี, เงินออมระหว่างสัญญา และความคุ้มครองชีวิตที่ได้รับระหว่างสัญญาคุ้มครอง ก็ดูคุ้มค่ามากขึ้นกับการที่จะเลือกทำประกันชีวิตสักฉบับให้กับตัวเองหรือใครสักคนที่เรามีหวังดีกับเขาคนนั้น

5.ให้ประโยชน์ในด้านการพัฒนาเศรษฐกิจของประเทศ

เมื่อบริษัทประกันชีวิตรับเงินเบี้ยประกันเราแล้วย่อมไม่ปล่อยให้เงินก้อนดังกล่าวทิ้งไว้เฉยๆ แน่นอน แต่บริษัทประกันชีวิตจะนำเงินส่วนที่เป็นเงินออมของผู้เอาประกันนำไปเลือกลงทุนในหลักทรัพย์ต่างๆ เช่น พันธบัตรของรัฐบาลไทย, พันธบัตรขององค์การหรือรัฐวิสาหกิจ, เงินคลังของกระทรวงการคลัง หรือนำไปลงทุนซื้อหุ้น/หุ้นกู้ตลาดหลักทรัพย์แห่งประเทศไทย ทำให้ภาครัฐสามารถนำเงินส่วนดังกล่าวไปใช้หมุนเวียนเพื่อสร้างผลประโยชน์ในด้านสาธารณูปโภคต่างๆ ได้ และในท้ายที่สุดประโยชน์ที่ได้กลับมาก็จะส่งผลยกระดับภาพรวมการใช้ชีวิตของเราในทางใดทางหนึ่งแน่นอน

การมีประกันชีวิต เป็นอีกส่วนสำคัญในชีวิตที่ไม่อยากให้มองข้าม เพราะเหตุผลส่วนหนึ่ง ที่ทางเรายกมานั้นสามารถทำให้มั่นใจได้เลยว่าพวกเราจะได้รับประโยชน์จากประกันชีวิตมากกว่าแค่ความคุ้มครองชีวิตเพียงแง่มุมเดียวเท่านั้น ตอนนี้อาจจะเป็นเวลาที่ดีแล้วนะคะที่เราจะมาเริ่มต้นวางแผนการเงินเพื่อคนที่เรารักโดยมี”ประกันชีวิต”เข้ามาเป็นส่วนหนึ่งภายในแผนความมั่นงคงทางการเงินของพวกเราทุกคนค่ะ